háste hyásyā́hitā bhávati bíbhradábhrimíti bibhárti hyènāṃ hiraṇyáyīmíti hiraṇmáyī hyèṣā yā́ chandomáyyagnerjyótirnicāyyétyagnerjyótirdr̥ṣṭvétyetátpr̥thivyā adhyā́bharadíti pr̥thivyai hyènadádhyābháratyā́nuṣṭubhena chándasāṅgirasvadíti tádenāmā́nuṣṭubhena chándasā́datté 'tho asyāmā́nuṣṭubhaṃ chándo dadhāti tā́nyetā́nyeva chándāṃsyeṣā́bhrirārambhā́yaivèyáṃ vaiṇavī́ kriyate